Norbert Haupert
Den Norbert Haupert, gebuer den 2. Abrëll 1940 zu Schëffleng, ass e lëtzebuergesche Politiker (CSV), fréiere Sportler a Sportsfonktionnär.

Uganks Mee 2018 gouf hie vum Äerzbëschof Jean-Claude Hollerich zum President vum nei gegrënnte Kierchefong ernannt.

Vun 1987 bis 1989 war hien Direkter vum Lycée technique d'Esch-sur-Alzette. Hie war och Administrateur Général am Ministère des Classes Moyennes et du Tourisme.

De Politiker 
Hie war vum 12. August 1999 bis de 7. Oktober 2013 Deputéierten an der Chamber an ass zanter dem 1. Januar 1999 Gemengeconseiller zu Monnerech.

De Sportler 

Hie war vun 1973 bis 1979 President vun der Fédération luxembourgeoise d'athlétisme a vun 1989 bis 1999 President vum Comité olympique et sportif luxembourgeois. 1999 hat hie seng Demissiounen agereecht, well hien eng politesch Carrière wollt aschloen.

Als aktive Sportler war hien 1961, 1962, 1963, 1966 a 1967 lëtzebuergesche Landesmeeschter op den 800 Meter.

Hien huet 1960 un den Olympesche Spiller zu Roum deelgeholl.

Hie gouf als éischte Liichtathlet 1962 an 1963 zum Sportler vum Joer gewielt.

Gielercher 
 Grand Officier vum Ordre de Mérite du Grand-Duché de Luxembourg (Promotioun 1995)

Literatur 
 Jean-Paul Kolbusch: Beachtliches Lebenswerk auf diversen Bühnen, Interview mam Norbert Haupert am Luxemburger Wort vum 21. September 2016, S.43

Kuckt och 

Gebuer 1940
Lëtzebuergesch Deputéiert
Lëtzebuergesch Liichtathleten
Lëtzebuergesch Olympioniken
Lëtzebuergesch Sportler vum Joer
Grand-Officier de l'Ordre de Mérite du Grand-Duché de Luxembourg